લતીફના આ કાળા કામનો વિરોધ કરનાર કોઈ હતું તે માત્રને માત્ર રઉફવલીઉલ્લા હતા, જન્મે મુસ્લિમ અને કર્મે કોંગ્રેસી હતા, તેઓ કાલુપુરમાં જ રહેતા હતા, છતાં તેઓ ખુલ્લે આમ લતીફનો વિરોધ કરતા હતા, અને એક દિવસ લતીફના ભાડુતી માણસોએ એલિસબ્રીજ વિસ્તારમાં રઉફની હત્યા કરી નાખી, રઉફની દોસ્તી ગૃહરાજય મંત્રી સી ડી પટેલ સાથે હતી, રઉફની હત્યાથી હચમચી ગયેલા સી ડી પટેલે કોઈ પણ ભોગે લતીફને પકડવા ફરમાન છોડયુ.